Nnubᴐne mu ntentantᴐ ne nnunom mmorosoᴐ ho nsεnkyerεnne binom a εda adi wᴐ nnipa mu no bi ne suban nsesaeε, yεbea anaa nipasu nsesaeε ne honam ani nsesaeε.  Sε w’ani di wo dᴐfo bi nnunom akyi a, nsεnkyerεnne a εsε sε wode w’ani si soᴐ no bi na εdidi soᴐ yi;
Nsonsonoeε a εda mmaa ne mmarima nnubᴐnenom mu ntentantᴐ mu
Nhwehwεmu kyerε sε, mmarima ne mmarima nyinaa tᴐ nnubᴐnenom mu ntentan. Mmom, mpεn pii no, mmarima na εyε fo ma wᴐn sε wᴐde nnuro di dwuma wᴐ kwammᴐne so, anaa wᴐtaa wu εsiane nnuro bi a wᴐnom boro so, anaa yεtaa hunu wᴐn wᴐ beaeε a wᴐgye ᴐhyewso ayarehwε εnam nnubᴐnenom mu ntentantᴐ nti. Nanso mmaa mu deε, wᴐn akᴐnnᴐ ma aduane anaa adeε biara ano yε den pa ara, na sε wᴐyare na wᴐn ho tᴐ wᴐn a, εnkyε na wᴐasane ayare.
Nnubᴐne mu ntentantᴐ ho ayaresa
Yεnhyε da nni ayaresa koro de ma nnubᴐnenom mu ntentantᴐ, na mmom sεdeε nyarewa ahodoᴐ binom wowᴐ ayaresa ahodoᴐ no, saa ara nso na εteε wᴐ wei mu. Ayarehwε a wᴐtaa de di wei ho dwuma no bi na εdidi soᴐ yi;
Akwan ahodoᴐ pii wᴐ hᴐ a wᴐbεtumi afa so asa nnubᴐnenom mu ntentantᴐ. Sε onipa no si n’adwene pi na ᴐhyε aseε boa ne ho, na ayarehwεfoᴐ no nso de wᴐn mmoa kakra no ka ho a, εboa ma ayarehwε yε hyew hyew.
